## Hjælp: inventar dialog

I dette afsnit beskrives den dialog (form) hvor man kan indtaster nyt inventar eller retter i aktuelle register over indbo. Man kan desuden tilføje billeder samt kvittering samt få disse vist i selvstændige faneblade (Billede, Kvittering) hvis billedet har et format af typen:

PNG, BMP, XBM, XPM, PNM, JPG/JPEG, MNG, GIF

Øvrige billede formater kan vises via "Vis Billede" knappen.

Dialogen vises når man vælger en linie i hoved vinduet og klikker på højre musetast og vælger ret/tilføj indbo. Man kan også bare dobbelt klikke eller vælge retur-knappen på en linie eller vælge menuen: Rediger, ret/tilføj indbo.

Hvis man ”står på” et eksisterende inventar, vises dettte inventar med det samme i dialogen. Man kan rette i alle felter og gemme disse med Gem knappen.

Tip: man får en ” tom” dialog (hvor man kan indsætte nyt inventar), hvis man står på gruppen i listen(linien med pluds tegnet) , når man åbner dialogen. I Tekstfelter er der typisk afsat pladsaf til 200 tegn.

Beskrivelse af knapper:

Beskrivelse af felter

### Knapper i Inventar dialogen

Gem:

Når man enten har rettet eller lavet et nyt inventar og efterfølgende trykker på Gem, gemmes data i hukommelse. NB: Der gemmes først permanent (på Harddisk) ved at vælge Fil, Gem (Gem som). Hint: gem kaldes automatisk når man trykker på OK tasten og dialogen lukkes.

Kopier:

Man kan vælge at lave en kopi af aktuelle inventar ved at trykke på Kopier knappen og derefter rette i kopien efterfulgt af Gem.

Opret Ny:

Hvis man trykker på Opret Ny slettes alle felter (på nær antal der sættes=1 og dato feltet der sættes til aktuelle dato), hvorefter man kan insætte sit nye inventar (Husk at trykke Gem).

Figure 1 Inventar dialog i indbo program

Ny Søgning:

Rens alle felter og indtast søgekriteriet i relevante felt(er). Se også Søg.

Søg:

Søg efter inventar i hele indbo registeret. Tryk først Ny Søgning for at nulstille alle felter og indtast søgekriteriet i de relevante felt(er) efterfulgt af Søg.

Du kan indtaste en søgtekst i alle felterne Hvis søgekriteriet er opfyldt (det indtastede felt værdier findes i arkivet), vises det først fundne inventar (det første inventar der matcher søgekriteriet) i dialogen.

Ønsker du at søge videre med samme søge felt kan du blot trykke på ”Gentag Søgning”. Dette vil hoppe frem til næste post (hvis der findes en), der indeholder søge feltet.

Ønskes ny søgning så reset alle felter med "Ny Søgning" hvorefter nye søgninger kan foretages.

Tip: Type feltet anvedes ikke ved søgning. Hvis dato = dags dato anvendes dato feltet heller ikke i en søgning.

Tip: Søgningen kun virker på et felt ad gangen – nemlig det første der er udfyldt.

Print:

Der laves en udskrift af aktuelle viste indbo/inventar. Det kan være en fordel at vælge ”landscape” (papir på langs) hvis man har meget lange tekster der beskriver sit inventar.

Figure 2 Print af et enkelt inventar.

Hint: Ønskes udskrift af hele indbo databasen så anvend Fil, Udskriv (samt Opsætning, Udskrivning..).

Tip:” Vis som HTML” kan vise (og/ printe) en genstand inklusiv billede samt kvittering:

Vis www:

Hvis feltet ”www (link til web)” indeholder en URL (web addresse), vil programmet vise www siden via kald af et www viewer program (default kaldes iexplore.exe - i c:\Programmer\Internet Explorer). Hvis programmet ikke kan findes (eller man ønsker at anvende Netscape eller et andet) kan man vælge det katalog hvor ens fortrukne internet viewer er installeret, via menuen: Opsætning, Internet (www) program.

Tip: Anvend evt. Start menu, Find (iexplore.exe) for at finde programmets fulde sti.

Indsæt billede/Vis billede:

Hvis man har valgt et billede til at illustrere sit indbo via Indsæt billede knappen, kan dette foto vises, når der trykkes på Vis billede knappen.

####

#### Indsæt billede:

Indsæt et billede (foto eller tegning) af inventar. De fleste grafik formater understøttet af valgte Billedvisningsprogram kan anvendes. Når link (sti) til billede er indsat, vil ”Billede” fanebladet være tilgængelig (eng. enabled). Ligeledes vil der vises en ikon (lille billede) til højre på indtastnings siden.

Fanebladet Billede vil vise billedet skaleret så det passer bedst muligt til formens aktuelle størrelse:

#### Vis billede:

Vis billede via kald af billedvisningsprogram (forvalgt er mspaint.exe - Windows). Du kan vælge en anden grafik viewer via menuen: Opsætning, Billedvisningsprogram. Her kan du så lede efter et billedvisningsprogram via en dialog (Vælg eget billedvisnings program). Programmets navn gemmes automatisk til fremtidig brug, når program vælges, efterfulgt af Save (eng).

Figure 3 Visning af billede i inventar dialog (mspaint valgt som viewer)

Se Figure 3 for et eksempel på visning af billede.

Tip: Fanebladet Billede, vil desuden vise billedet, hvis det er en af følgende typer:

PNG, BMP, XBM, XPM, PNM, JPG/JPEG, MNG, GIF

#### Indsæt kvittering:

Indsæt kvittering (foto eller tegning) af inventar. Alle grafikformater understøttet af valgte Billedvisningsprogram kan anvendes. Når link (sti) til kvittering er indsat, vil ”Kvittering” fanebladet være tilgængelig (eng. enabled).

#### Vis kvittering:

Vis billede via kald af billedvisningsprogram (forvalgt er mspaint.exe - Windows). Man kan vælge en (anden) grafik viewer via menuen: Opsætning, Billedvisnings program. Hvis fil typen ikke er et billede, vil det program der er assosieret med den pågældende fil type blive kaldt. F.eks. vil notesblok (en: notepad) åbnes hvis filen er af typen ”.txt”.

Tip: Led efter program via Start menu, Søg (filer): indtast f.eks. mspaint.exe, efterfulgt af Søg, for at finde programmets fulde sti.

#### Indsæt Dokumentation:

Indsæt dokumentation, kan anvendes, hvis man har yderlig brug for at gemme et link (sti) til en manual, et datablad, ekstra foto, ekstra html link osv. Alle links hvis filformat har associeret et program, kan indsættes. Når linket (sti) er indsat, vil ”Vis dokumentation” knappen blive tilgængelig (eng. enabled).

#### Vis Dokumentation:

Vis dokumentation knappen bruges til at vise evt. ekstra dokumentation for en genstand. Det program der er tilkyttet (associeret) til et given filformat vil blive startet og indlæse filen angivet som beskrevet under Indsæt Dokumentation.

#### Vis som HTML:

” Vis som HTML” kan vise (og printe) en post inklusiv billeder i HTML format. Normalt vises web siden i internet explorer. Se ”Opsætning”, ”Internet program...” for valg af program til vining af html/web sider. Dette er nok den bedste måde at få vist/usdkrevet alle data for en post i arkivet med Billedemateriale. Også godt at maile som dokumnentation til andre mm.

Ok:

Gem eventuelle ændringer og luk dialog.

Forrige (<):

Gå til forrige database rekord – dvs det inventar der ligger lige før aktuelle i registeret.

(hvis det ikke er den første der er vist).

Næste (>):

Gå til næste database rekord – dvs det inventar der ligger lige efter aktuelle i registeret (hvis det ikke er den sidste der er vist).

Fortryd:

Forlad uden at gemme (siden sidste Gem).

Hjælp:

Denne hjælp vises.

### Felter i Inventar dialogen

Type:

I denne combo box vælges inventar gruppen altuelle indbo skal tilhøre. Type kan f.eks. vælges til en af følgende grupper: Bil/camping, Diverse, Dvd/video/cd/bøger, Have, Køkken, Legetøj, Møbler/gardiner, Værktøj, Radio/tv/elektronik, Særlig indbo, Tøj/sport....

I menuen Opsætning, Inventar typer kan du definere din egen liste af tilgængelige inventar typer. NB: i Indbo Std kan max have 15 typer/grupper - i Indbo Pro er der ingen grænse.

Hint: Særlig indbo kan f.eks. være frimærker, mønter, smykker mm. Check evt. din indbo forsikringspolice, hvis du ønsker en oversigt særligt indbo.

#### Navn

Genstandens navn - F.eks: Radio.

#### Mærke/fabrikat:

Mærke på inventar kunne f.eks være 1900.

Fabrikat på inventar kunne f.eks være B&O.

#### Antal

Antallet af inventar til pris = købspris. F.eks 100 CD'er a købsprins 100kr = samlet pris på 10000 kr (samlede pris vil vises i rapport).

#### Pris (1. stk)

købspris eller vurderet pris ved inventars erhvervelse. NB: prisen for 1. stk (antal=1). Værdi område: 0 - 999999.99 kr

#### Ialt

Samlede pris= Antal * Købspris. Det er denne der vises i listen samt i rapport.

#### Vurderet pris

Hvis den vurderede dagspris er forskellig fra (købs)pris kan man her angive en vurderet nutidspris. NB: prisen for Antal. stk (Dvs alle enheder). Værdi område: 0 - 999999.99 kr

#### Købsdato

Dato for køb af inventar. Format: dd.mm.yyyy (dag.måned.år). Anvend pile taster -> (til højre), <- (til venstre) til at springe mellem dd mm yyyy felterne. Anvend pile taster ^ (op), v (Ned) til at ændre værdi. Man kan også vælge felterne via mus og ændre værdier via tastatur.

Lokale/rum:

Vælg lokalet hvor man normalt kan finde inventar.

I menuen Opsætning, Lokaler/rum kan du definere listen af tilgængelige lokaler.

NB: i Indbo Std kan man max have 15 lokaler - i Indbo Pro er der ingen grænse.

Leverandør:

Hvem (Hvilket firma eller person) er genstanden købt hos. Adresse/telefon/email osv på leverandøren.

F.eks. Multimedia-Experten A/S Axel Kiers Vej 8A 8270 Højbjerg Danmark 70 260 710 salg@m-e.dk

Tip: Leverandørdata kan oprettes (permanent) i Opsætning, Leverandør og dermed genbruges ved at vælge i ”drop” listen.

Info (Div):

Her kan du selv bestemme hvad du vil skrive/gemme (200 tegn). Eksempel kan være ekstra beskrivelse, sælger informationer osv.

Www (link til web):

Tekst felt med link til web. Dvs. indeholder en URL (web addresse) på leverandør eller anden udbyder/sælger af inventar/genstand. Se også VisWww.

Serie nummer:

Entydigt nummer/kode for inventar – hvis det findes

Beskrivelse:

Særlige kendetegn ved genstand: f.eks størrelse, farve, mærker, tilstand (ny/velholdt/dårlig stand...).

Billede (link til fil):

Link til billede (max 100 tegn). Kunne f.eks. være et fotografi eller tegning af inventar. Format: bmp, jpg, gif eller andet grafik format. Kan f.eks. indlæses via scanner eller overføres fra digitalt kamera. Billedling indsættes via Indsæt billede. Billede vises via Vis billede

Tip (stil til billeder, kvittering og dokumentation): Det kan være en fordel at lave sine links relative, i forhold til hvor man installerede Indbo, fordi det senere vil være lettere at backup/restore/eller flytte en indbo database til f.eks et andet disk drev.

Er Indbo f.eks. installeret i C:\Programmer\PetriSoft\Indbo og man har sin indbo database i C:\Programmer\PetriSoft\Indbo\db\DemoDBStd\ og sine

billeder i C:\Programmer\PetriSoft\Indbo\db\DemoDBStd\billeder, kan det være en fordel at indsætte sine billeder relativt til Indbo’s rod katalog – F.eks. db\DemoDBStd\billeder\indbo.jpg (se også Figure 1)

Kvittering (link til fil):

Link til kvittering for køb af inventar. Format: bmp, jpg, gif eller andet grafik format. Kan f.eks. været et indscannet billede eller en email mm. Se også Vis Kvittering.

Fanebladet Kvittering vil desuden kunne vise kvitteringen hvis det er af typen:

PNG, BMP, XBM, XPM, PNM, JPG/JPEG, MNG, GIF

Dokumentation (link til fil):

Link til ekstra dokumentation for en genstand. Alle formater understøttet i Windows kan indsættes. Se også Indsæt Dokumentation.